Aleksander Tisma
Forfattere: Else-Marie Leander Fog Hansen
Tidsskrift: passage (2001-11-01)

## Aleksandar Tisma

## ELSE-MARIE LEANDER FOG HANSEN

Den  serbiske  forfatter  Aleksandar  Tisma  (f.  1924) voksede op som søn af en serbisk far og en ungarsk­ jødisk  mor i  Novi Sad,  hovedbyen i  den  multietni­ ske serbiske region Vojvodina. Under 2.  Verdenskrig måtte han afb ry de sine tyskstudier på universitetet i Beograd for  at flygte fra den tysk-besatte hovedstad til Budapest,  hvor han tilbragte resten af krigen i en studenterlejr.  Efter  befrielsen  af  Novi  Sad  i  1944 vendte  han  tilb ag e  til  byen,  hvor  han  stadig  bor  i dag. Han  har  ved  siden  af  sin  forfattervirksomhed arbejdet som journalist og  forlagskonsulent.

Aleksandar Tisma debuterede i  1951  og  skrev  ly­ rik,  noveller  og  romaner  med forskelligartet  tema­ tik. Under  et  besøg  i  Auschwitz  i  196o'erne  fandt Tisma det stof,  som lige siden har formet hans for­ fatterskab  som  en  radikal  undersøgelse  af  krigens væsen,  hvoraf Knjiga o Blamu (Blams bog) 1972, Upo­ treba Coveka (Brugen  af mennesket) 1976  og Kapo (Kapo) 1987 udgør hovedværkerne. Blams bog er  hi­ storien om en af de fa jøder i  Novi  Sad,  som  over­ levede holocaust. Brugen af  mennesket følger tre unge før, under og efter 2.Verdenskrig, fra deres spirende ungdom,  over  de  rædsler  under  krigen,  der  råt  og brutalt  afbryder  deres  livstråde  til  deres  trøstesløse tilværelse efter krigen. Kapo er et indgående psyko- logisk portræt af jøden Lamian, der for at overleve i koncentrationslejren bliver kapo  (  en fange der mod visse privilegier accepterer at blive de andre fangers bøddel),  men  som  efter  krigen  må betale en  græn­ seløs pris for sin fortid.

Gennem utraditionelle fortællestrukturer trækker romanerne  læseren  ind i  krigens  totale  fornedrelse og  tilintetgørelse af mennesket,  der reduceres fra at være en personlighed med en historie til en anonym krop,  der  kan  bruges,  pines  og  myrdes.  I  sin  blot­ læggelse af voldens psykologi trænger Tisma ind un­ der huden på  både  ofret  og  bødlen,  der  ofte skifter plads,  men  som  under  alle  omstændigheder  udgør de  positioner, vi  mennesker  ikke  kan  undslippe  i forholdet  til  hinanden. Tismas  kortlæggelse  af  kri­ gens væsen fremstår  hermed ligeledes som et kom­ primeret billede af menneskets almene eksistentielle vilkår,  dets  skyld,  dets  afinagt  over  for  drifterne, dets  grundlæggende ensomhed, dets manglende evne til lykke,  dets  søgen  efter identitet.

Aleksandar Tismas romaner  er  oversat til adskil­ lige sprog.  På dansk er foreløbig  udkommet Brugen af mennesket, Gyldendal  1996,  og Kapo, Gyldendal 2000.

Aleksandar Tisma. Foto © Jiirgen Bauer.